
	REPUBLIKA HRVATSKA

	ISTARSKA ŽUPANIJA

	GRAD POREČ - PORENZO
CITTÀ DI POREČ - PARENZO

	Gradonačelnik

	KLASA: 024-01/26-01/265
	

	URBROJ: 2163-6-09/01-26-5
	

	Poreč - Parenzo, 4. kolovoza 2026.
	



Na temelju članka 36. stavak 7. Zakona o koncesijama („Narodne novine“, br. 69/17 i 107/20), članka 53. Statuta Grada Poreča - Parenzo („Službeni glasnik Grada Poreča - Parenzo“, broj 2/13, 10/18, 2/21 i 12/24) i Zaključka Stručnog povjerenstva za obavljane komunalne djelatnosti komunalnog linijskog prijevoza putnika na području Grada Poreča - Parenzo, KLASA: 363-01/25-01/133, URBROJ: 2163-6-05/18-26-25 od 03.08.2026. godine, Gradonačelnik Grada Poreča - Parenzo je donio sljedeći


Z A K L J U Č A K


1. Utvrđuje se Prijedlog Odluke o davanju koncesije za obavljane komunalne djelatnosti komunalnog linijskog prijevoza putnika na području Grada Poreča-Parenzo te se dostavlja Gradskom vijeću na razmatranje i donošenje u priloženom tekstu.

2. Na sjednici Gradskog vijeća, sva potrebna tumačenja uz dostavljeni prijedlog Odluke dati će Jasmina Vinkerlić Petrović, pročelnica Upravnog odjela za komunalni sustav Grada Poreča-Parenzo.


	Privitak: Prijedlog Odluke (x1)


	
	
	GRADONAČELNIK
Loris Peršurić









DOSTAVITI:
1. Gradsko vijeće, ovdje,
2. Upravnom odjelu za komunalni sustav, ovdje, KLASA: 363-01/25-01/133,
3. Pismohrana, ovdje.

REPUBLIKA HRVATSKA

	ISTARSKA ŽUPANIJA

	GRAD POREČ- PARENZO

	CITTÀ DI POREČ - PARENZO


               Gradsko vijeće
KLASA: 
URBOJ: 
Poreč-Parenzo, 

Na temelju članaka 36. i 37. Zakona o koncesijama („Narodne novine“ broj 69/17 i 107/20) te članka 41. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24), nakon provedenog postupka zaprimanja, otvaranja, pregleda i ocjene pristiglih ponuda u postupku davanja koncesije za obavljanje komunalne djelatnosti komunalnog linijskog prijevoza putnika na  Grada Poreča-Parenzo, Gradsko vijeće Grada na sjednici održanoj dana _____ 2026. godine,  donijelo je sljedeću

ODLUKU
o davanju koncesije za obavljanje komunalne djelatnosti komunalnog linijskog prijevoza putnika na području Grada Poreča – Parenzo 

I.
Naziv davatelja koncesije: Grad Poreč-Parenzo, Obala m. Tita 5/1, Poreč, OIB: 41303906494 

II.
Broj odluke i datum donošenja odluke: KLASA: _________________, URBROJ: __________________ od ______________ godine.

III.
Naziv odabranog najpovoljnijeg ponuditelja: AUTOTRANS dd, Cres, Šetalište 20. travnja 18 Cres, OIB: 19819724166, IBAN: HR5824020061100388130.

IV.
[bookmark: _Hlk233791956]Osnovna prava i obveze davatelja koncesije i koncesionara: Koncesionar je dužan svim fizičkim osobama s prebivalištem na području Grada Poreča – Parenzo osigurati besplatan javni linijski prijevoz (besplatnu godišnju kartu). Dokaz o pravu na besplatan prijevoz korisnici ostvaruju predočenjem osobne iskaznice ili potvrde o prebivalištu, na temelju koje je Koncesionar dužan izdati povlaštenu kartu. Davatelj koncesije osigurava koncesionaru godišnju novčanu naknadu u iznosu od 306.000,00 EUR radi izvršavanja obveze javne usluge koja se sastoji od omogućavanja besplatnog korištenja komunalnog linijskog prijevoza svim fizičkim osobama s prebivalištem na području Grada Poreča-Parenzo. Naknada se isplaćuje u dvanaest jednakih mjesečnih obroka od po 25.500,00 EUR, uz uvjet urednog izvršavanja ugovorenog voznog reda i ostalih obveza iz ugovora o koncesiji. 
Koncesionar je obvezan voditi odvojeno računovodstvo za djelatnost koja je predmet koncesije te dostavljati mjesečna izvješća o izvršenju javne usluge, a davatelj koncesije zadržava pravo kontrole namjenskog korištenja isplaćene naknade.

V.
Vrsta i predmet koncesije: koncesija za javne usluge. Predmet koncesije je pravo obavljanja komunalne djelatnosti komunalnog linijskog prijevoza putnika na području Grada Poreča – Parenzo. 

VI.
Priroda i opseg te mjesto, odnosno područje obavljanja djelatnosti koncesije: koncesijom su obuhvaćene linije komunalnog linijskog prijevoza putnika na području Grada Poreča – Parenzo:

Linija 1:
Autobusni kolodvor Poreč – Lacoop – Mate Vlašića (preko puta Plodina) – Stancija Portun – Antonci – Kosinožići –Vežnaveri – Nova Vas – Mihatovići – Kukci – Vranići (Elektrometal) – Vrh Špadići (Ilona) – Špadići (Konzum) – NC-PO-180 (zapadna strana naselja Mate Balota), – Novo naselje Jug – Autobusni kolodvor Poreč

Linija 2:
Autobusni kolodvor Poreč – Lacop – Mate Vlašića (preko puta Plodina) – Stancija Vodopija Istok – Červar Porat – Stancija Vodopija Zapad – Veli Maj – Mali Maj – NC-PO-180 (zapadna strana naselja Mate Balota) – Autobusni kolodvor Poreč

Linija 3:
Autobusni kolodvor Poreč – Veleniki – Varvari – Musalež – Stancija Diklić – Kadumi/Radoši – Filipini – Buići – Žbandaj – Ladrovići – Bonaci – Baderna – Bonaci 2 – Ladrovići  - Žbandaj – Filipini – Buići – Radoši – Musalež – Stancija Diklić – Veleniki – Varvari – Autobusni kolodvor Poreč.
Za liniju 1. i 2. prijevoz putnika će se obavljati odgovarajućim električnim vozilom autobusom proizvođača NISSAN international sa, Marke: K-BUS E-SOLAR CITY, klase M2, broj šasije: ZX9BNE00201KU0592, snaga motora 40KW, od 2020. godine u vlasništvu Grada Poreča-Parenzo, na unaprijed utvrđenoj liniji, prema utvrđenom voznom redu, uz unaprijed utvrđenu tarifu. Međusobni odnos davatelja koncesije i budućeg koncesionara vezan za korištenje električnog vozila regulirati će se posebnim ugovorom o najmu vozila.
Za 3. liniju prijevoz putnika će se obavljati odgovarajućim električnim vozilom autobusom M3 razred I – PEV 7, proizvođača XIAMEN KING LONG UNITED AUTOMOTIVE INDUSTRY CO LTD, snaga motora 110kWh, od 2026. godine u vlasništvu Grada Poreča-Parenzo, na unaprijed utvrđenoj liniji, prema utvrđenom voznom redu, uz unaprijed utvrđenu tarifu. Međusobni odnos davatelja koncesije i budućeg koncesionara  vezan za korištenje električnog vozila regulirati će se posebnim ugovorom o najmu vozila.

VII.
Rok na koji se daje koncesija: Koncesija se daje na vremensko razdoblje od 2 (dvije) godine, računajući od dana sklapanja ugovora o koncesiji.

VIII.
Posebni uvjeti kojima tijekom trajanja koncesije mora udovoljiti najpovoljniji ponuditelj: regulirati će se Ugovorom o koncesiji koji će biti sukladan Prijedlogu ugovora o koncesiji koji je sastavni dio Dokumentacije za nadmetanje.

IX.
Iznos naknade za koncesiju: godišnja naknada za koncesiju sastoji se od ponuđenog iznosa godišnje naknade koji iznosi 300,00 EUR-a. Najpovoljniji ponuditelj dužan je za prvu godinu koncesije, u roku od osam dana od primitka poziva na sklapanje ugovora, uplatiti ponuđeni iznos godišnje naknade te s potvrdom o uplaćenom iznosu pristupiti potpisivanju ugovora o koncesiji. Ako najpovoljniji ponuditelj ne uplati ponuđeni iznos godišnje naknade za koncesiju za prvu godinu koncesije, odnosno ne pristupi potpisivanju ugovora o koncesiji, a svoj izostanak ne opravda u roku od osam dana od primitka poziva, smatrat će se da je odustao od koncesije.

X.
Rok u kojem je odabrani najpovoljniji ponuditelj obvezan sklopiti ugovor o koncesiji s davateljem koncesije: davatelj koncesije mora odabranom najpovoljnijem ponuditelju ponuditi potpisivanje ugovora o koncesiji u roku od 15 dana od trenutka kada je odluka o odabiru najpovoljnijeg ponuditelja postala konačna. Rok na koji je koncesija dana računa se od dana sklapanja ugovora o koncesiji.

XI.
Obrazloženje razloga za odabir najpovoljnijeg ponuditelja: Kriterij za odabir ponude bila je ekonomski najpovoljnija ponuda. Ekonomski najpovoljnija ponuda je uredna ponuda s najvećim ukupnim brojem bodova koji se izračunava kao zbroj ostvarenih bodova po pojedinom kriteriju sukladno Dokumentaciji za nadmetanje.

XII.
Vrsta i vrijednost jamstva za provedbu ugovora o koncesiji: Za vrstu i vrijednost jamstva za uredno izvršenje ugovora dostavljena je Izjava kojom najpovoljniji ponuditelj izjavljuje i potvrđuje da će, ukoliko bude odabran kao najpovoljniji ponuditelj, prije sklapanja ili prije stupanja na snagu Ugovora o koncesiji, dostaviti jamstvo za uredno izvršenje ugovora na iznos i u obliku određenom u Dokumentaciji za nadmetanje i to: 
-  bezuvjetne i neopozive bankarske garancije, naplative od banke na prvi poziv, bez prava protesta, u iznosu od 10.000,00 EUR-a s ovlaštenjem naručitelja na naplatu.  Rok valjanosti bankarske garancije mora biti minimalno 30 dana dulji od datuma završetka važenja ugovora ili
- novčanog pologa u traženom iznosu visine jamstva na poslovni račun davatelja koncesije IBAN broj HR 13 23400091834800003, poziv na broj: HR 68 5843 - OIB ponuditelja; Svrha plaćanja: novčani polog kao jamstvo za uredno izvršenje ugovora – Koncesija za obavljanje navedene komunalne djelatnosti na području Grada Poreča-Parenzo, ili
- javnobilježnički ovjerenu bjanko zadužnicu u vrijednosti 10.000,00 EUR-a, sukladno Pravilniku o obliku i sadržaju bjanko zadužnice („Narodne novine“ 115/12, 82/17 i 154/22), kao jamstvo ispunjavanja ugovornih obveza posebno naplate naknade za koncesiju te naknade štete koja može nastati zbog neispunjenja obveza iz ovog ugovora. Jamstvo za provedbu ugovora o koncesiji dostavlja se u izvorniku.

XIII.
Uputa o pravnom lijeku: Protiv odluke o davanju koncesije može se izjaviti žalba u roku od 10 dana u pisanom obliku neposredno ili poštom preporučeno Državnoj komisiji za kontrolu postupaka javne nabave (Koturaška cesta 43/IV, 10000 Zagreb). Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i davatelju koncesije na dokaziv način. Pravodobnost žalbe utvrđuje Državna komisija. Žalbeni postupak se provodi se u skladu s odredbama propisa kojima se uređuje javna nabava, a koje se odnose na otvoreni postupak. 

XIV:
Stupanje na snagu: Ova Odluka stupa na snagu prvog dana od dana objave u „Službenom glasniku Grada Poreča-Parenzo.“ 

						
                     PREDSJEDNIK
               GRADSKOG VIJEĆA
								                          Elio Štifanić


















DOSTAVITI:
1. Gradonačelnik, ovdje, 024-01/26-01/265,
2. Upravni odjel za komunalni sustav, ovdje, KLASA: 363-01/25-01/133,
3. Autotrans dd, Šetalište 20. travnja 18, Cres,
4. Pismohrana.















OBRAZLOŽENJE


PRAVNA OSNOVA:

· Zakon o koncesijama (''Narodne novine'' broj 69/17 i 107/20),
· Statut Grada Poreča-Parenzo ("Službeni glasnik Grada Poreča-Parenzo" broj 02/13,  10/18, 02/21 i 12/24).

OCJENA STANJA:

Dana 25.06.2026. godine Gradsko vijeće Grada Poreča-Parenzo donijelo je Odluku o namjeri davanja koncesije za  obavljanje komunalne djelatnosti komunalnog linijskog prijevoza putnika na području Grada Poreča – Parenzo, temeljem koje je u "Elektroničkom oglasniku javne nabave" dana 02.07.2026. godine objavljena Obavijest o namjeri davanja koncesije, broj objave K-02/2026.
Temeljem članka 33. Zakona o koncesijama („Narodne novine“ broj 69/17 i 107/20) Stručno povjerenstvo u postupku dodjele koncesije za komunalne djelatnosti komunalnog linijskog prijevoza putnika na području Grada Poreča – Parenzo otvorilo je dana 31.07.2026. godine jednu pristiglu ponudu, te je o otvaranju ponuda sastavljen Zapisnik KLASA: 363-01/25-01/133, URBROJ: 2163-6-05/18-26-23 od 31.07.2026. godine.
Temeljem članka 34. Zakona o koncesijama, Stručno povjerenstvo u postupku dodjelel koncesije za obavljanje komunalne djelatnosti komunalnog linijskog prijevoza putnika na području Grada Poreča – Parenzo  je dana 03.08.2026. godine pregledalo i ocijenilo jednu pristiglu ponudu i to ponudu društva  Autotrans d.d. Cres, Šetalište 20. travnja 18 Cres, OIB: 19819724166, te je sačinjen Zapisnik o pregledu i ocijeni pristiglih ponuda KLASA: 363-01/25-01/133, URBROJ: 2163-6-05/18-26-25 od 03.08.2026. godine.                       
	Temeljem članka 16. stavka 12. točke 4. Zakona o koncesijama, Stručno povjerenstvo je utvrdilo Prijedlog odluke o davanju koncesije za obavljanje komunalne djelatnosti komunalnog linijskog prijevoza putnika na području Grada Poreča – Parenzo i predložilo davatelju koncesije za najpovoljnijeg ponuditelja društvo Autotrans d.d. Cres, Šetalište 20. travnja 18 Cres, OIB: 19819724166, jer je utvrđeno da je ponuditelj Autotrans d.d. Cres, Šetalište 20. travnja 18 Cres, dostavilo ponudu u obliku i na način propisan Dokumentacijom za nadmetanje, te da dostavljena ponuda zadovoljava formalno pravne uvjete natječaja.
	Člankom 36. Zakona o koncesijama, propisano je da odluku o davanju koncesije, nakon što Stručno povjerenstvo ocijeni i pregleda ponude i utvrdi prijedlog odluke, donosi davatelj koncesije.

OSNOVNA PITANJA KOJA SE UREĐUJU OVOM ODLUKOM:

Ovom Odlukom daje se koncesija za obavljanje komunalne djelatnosti komunalnog linijskog prijevoza putnika na području Grada Poreča-Parenzo. Obavijest o namjeri davanja koncesije, broj objave K-2/2026 objavljena je na stranicama  Elektroničkog  oglasnika  javne nabave Republike Hrvatske 02.07.2026. godine sa izmjenama i dopunama od 22.07.2026., 27.07.2026. i 29.07.2026. godine.

CILJ DONOŠENJA ODLUKE:

Cilj donošenja Odluke je dodjela koncesije za obavljanje komunalne djelatnosti komunalnog linijskog prijevoza putnika na području Grada Poreča-Parenzo.  

SREDSTVA POTREBNA ZA OSTVARENJE ODLUKE:

Za provedbu ove Odluke osigurana su financijska sredstva u Proračuna Grada.


image1.wmf

image2.png




